โรงเรียนนาแกวิทยา

โรงเรียนองค์การบริหารส่วนจังหวัดหนองบัวลำภู 3 นาแกวิทยา (อักษรย่อ : อบจ.นภ. 3 น.ก. ; อังกฤษ: Nakaewittaya School) หรือ นาแก เป็นโรงเรียนสหศึกษาในระดับชั้นมัธยมศึกษาในจังหวัดหนองบัวลำภู เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลาย สังกัดองค์การบริหารส่วนจังหวัดหนองบัวลำภู กรมส่งเสริมการปกครองท้องถิ่น หรือ อปท. ภายใต้ กระทรวงมหาดไทย

 ประวัติ 
โรงเรียนนาแกวิทยา ได้รับอนุมัติจากกรมสามัญศึกษา ให้เปิดเป็นสาขาโรงเรียนนาวังศึกษาวิช เมื่อปี พ.ศ. 2536 โดยมีนายธวัช มูลเมือง (ผู้ช่วยผู้อำนวยการโรงเรียนนาวังศึกษาวิช) เป็นผู้ประสานงานสาขาโรงเรียน 
 ปีการศึกษา 2536 โรงเรียนรับนักเรียนรุ่นที่ 1 ได้ 2 ห้องเรียน (86 คน) สิ่งก่อสร้างมีอาคารเรียนชั่วคราว 1 หลัง 4 ห้องเรียน ห้องน้ำห้องส้วม 1 หลัง 6 ที่ 
 ปีการศึกษา 2538 ได้รับอนุมัติจากกระทรวงศึกษาธิการให้จัดตั้งเป็นโรงเรียนรัฐบาล โดยให้ชื่อว่า โรงเรียนนาแกวิทยา ตามหนังสือกระทรวงศึกษาธิการ ให้จัดตั้งโรงเรียนรัฐบาล ลงวันที่ 14 มีนาคม 2538 โดยมีนายธวัช มูลเมือง เป็นครูใหญ่โรงเรียนนาแกวิทยา 
 ปีการศึกษา 2540 กรมสามัญศึกษาได้แต่งตั้งให้ นายธวัช มูลเมือง เป็นอาจารย์ใหญ่ โรงเรียนนาแกวิทยา 
 ปีการศึกษา 2543 กรมสามัญศึกษาได้แต่งตั้งให้ นายธวัช มูลเมือง เป็นผู้อำนวยการโรงเรียนนาแกวิทยา 
 ปีการศึกษา 2545 กรมสามัญศึกษาได้แต่งตั้งให้ นายชูชีพ ชำนาญเอื้อ เป็นผู้อำนวยการโรงเรียนนาแกวิทยา 
 ปีการศึกษา 2549 สำนักงานเขตพื้นที่การศึกษาหนองบัวลำภู เขต 2 แต่งตั้งให้นายเล็ก ขมิ้นเขียว เป็นผู้อำนวยการโรงเรียนนาแกวิทยา 
 ปีการศึกษา 2550 สำนักงานเขตพื้นที่การศึกษาหนองบัวลำภู เขต 2 ได้แต่งตั้งให้ นายจำเนียร มัตกิต ผู้อำนวยการโรงเรียนบ้านโคกกะทอ เป็นผู้อำนวยการโรงเรียนนาแกวิทยา 
 ปีการศึกษา 2562 สำนักงานเขตพื้นที่การศึกษามัธยมศึกษาเขต 19 ได้แต่งตั้งให้ ว่าที่ร้อยโทยุทธชาติ ไชยบุตร มาดำรงตำแหน่งผู้อำนวยการโรงเรียนแทนนายจำเนียร มัตกิต ที่ย้ายไปดำรงตำแหน่งผู้อำนวยการที่โรงเรียนนาวังศึกษาวิช

 หลักสูตรที่เปิดสอน 
 ชั้นมัธยมศึกษาตอนต้น 
ห้องเรียนทั่วไป
ห้องเรียนกีฬา
 ชั้นมัธยมศึกษาตอนปลาย 
ห้องเรียนวิทยาศาสตร์-คณิตศาสตร์
ห้องเรียนศิลป์-ภาษา
ห้องเรียนหลักสูตรทวิศึกษา

 กลุ่มโรงเรียนสหวิทยาเขตวังแสนสุวรรณ 
ลำดับที่โรงเรียนอักษรย่ออำเภอสถาปนาจำนวนนักเรียน 1 โรงเรียนคำแสนวิทยาสรรค์  ค.ว. / KWS นากลาง  2,316 คน 2 โรงเรียนกุดดินจี่พิทยาคม  ก.พ. / KDP นากลาง  671 คน 3 โรงเรียนฝั่งแดงวิทยาสรรค์  ฝ.ด.ว. / FDW นากลาง  501 คน 4 โรงเรียนนาวังศึกษาวิช น.ศ. / NWS นาวัง  1,530 คน 5 โรงเรียนนาแกวิทยา น.ก. / NK นาวัง  258 คน 6 โรงเรียนสุวรรณคูหาพิทยาสรรค์ ส.พ. / SWP สุวรรณคูหา  1,242 คน 7 โรงเรียนภูซางใหญ่วิทยาคม ภ.ว. / PSW สุวรรณคูหา  159 คน 8 โรงเรียนดงมะไฟวิทยาคม ด.ม.ฟ. / DFW สุวรรณคูหา  104 คน

 อ้างอิง 

 แหล่งข้อมูลอื่น 
เว็บไซต์โรงเรียนนาแกวิทยา 
เว็บไซต์องค์การบริหารส่วนจังหวัดหนองบัวลำภู

หมวดหมู่:โรงเรียนมัธยมศึกษาขนาดเล็ก
หมวดหมู่:โรงเรียนในจังหวัดหนองบัวลำภู
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาเลย หนองบัวลำภู
หมวดหมู่:โรงเรียนที่ก่อตั้งในปี พ.ศ. 2538
หมวดหมู่:อำเภอนาวัง